PRIME เปิดตัว “โซลาร์เพาะเลี้ยงสัตว์น้ำ เฟส 1” ไต้หวัน
PRIME เปิดตัว “โซลาร์เพาะเลี้ยงสัตว์น้ำ เฟส 1” กำลังการผลิตติดตั้งรวม 3.92MW ที่ตำบลสี่ตง ไทหนาน ไต้หวัน
PRIME เปิดตัว “โซลาร์เพาะเลี้ยงสัตว์น้ำ เฟส 1” กำลังการผลิตติดตั้งรวม 3.92MW ที่ตำบลสี่ตง ไทหนาน ไต้หวัน
10 มี.ค. 2566

นายสมประสงค์ ปัญจะลักษณ์ ประธานเจ้าหน้าที่บริหาร, นายพิรุณ ชินวัตร ประธานเจ้าหน้าที่การเงิน และนายสุรเชษฐ์ ชัยปัทมานนท์ ประธานเจ้าหน้าที่การพัฒนาอย่างยั่งยืนและการบริหารความเสี่ยง บริษัท ไพร์ม โรด เพาเวอร์ จำกัด (มหาชน) หรือ PRIME เปิดเฟสแรกของโครงการพลังงานแสงอาทิตย์เพาะเลี้ยงสัตว์น้ำ (Aquacultural Solar Project) แห่งแรกในเมืองไถหนาน ณ เขตสี่ตง เมืองไถหนาน ไต้หวัน
โครงการนี้มีกำลังการผลิตติดตั้งรวม 3.92 เมกะวัตต์ ซึ่งดำเนินการซื้อขายไฟฟ้าเชิงพาณิชย์ (COD) ตั้งแต่ 30 ธันวาคม 2565 ในการเปิดงานครั้งนี้ ทาง PRIME ได้รับเกียรติจาก นายหวง เวย เชอร์ นายกเทศมนตรีเมืองไถหนานและเจ้าหน้าที่ท้องถิ่นกว่า 70 คน รวมถึงพันธมิตรของ PRIME ในการก่อสร้างและนักวิเคราะห์จากบริษัทหลักทรัพย์ เอเซีย พลัส จำกัด  บริษัทหลักทรัพย์ โกลเบล็ก จำกัด บริษัทหลักทรัพย์กรุงศรี จำกัด(มหาชน) และบริษัทหลักทรัพย์ แลนด์ แอนด์ เฮ้าส์ จำกัด (มหาชน) มาร่วมแสดงความยินดี
สำหรับโครงการพลังงานแสงอาทิตย์เพาะเลี้ยงสัตว์น้ำ (Aquacultural Solar Project) ดังกล่าวใช้ที่ดินขนาด 4 เฮกตาร์ โดยเงินลงทุนโครงการประมาณ 231 ล้านบาท สำหรับไฟฟ้าพลังงานแสงอาทิตย์จะส่งมอบให้กับ Taiwan Power Company (Taipower) ซึ่งอยู่ภายใต้การกำกับดูแลกระทรวงพลังงาน การเดินเครื่องของโรงไฟฟ้าแห่งนี้จะให้การผลิตพลังงานสีเขียวเพิ่มอีก 5.26 ล้านกิโลวัตต์ชั่วโมงต่อปี ซึ่งจะช่วยลดการปล่อยก๊าซคาร์บอนไดออกไซด์เพิ่มขึ้น 2,249.22 ตันต่อปี ความสำเร็จของโครงการนี้เกิดขึ้นได้โดยความร่วมมือกับ KWE Corporation และ Taiyen Green Energy สนับสนุนงานด้านการผลิตพลังงาน การจัดหาอุปกรณ์ที่ผลิตในไต้หวัน และการจัดการด้านการประมง
ส่วนระยะที่ 2 และ 3 ของโครงการนี้ตั้งอยู่ในพื้นที่ใกล้เคียง ซึ่งมีกำลังการผลิตติดตั้ง 6.988 เมกะวัตต์ตามกำหนดการจะแล้วเสร็จภายในสิ้นปีนี้และเมื่อดำเนินการเสร็จเรียบร้อย PRIME จะเป็นผู้ผลิตไฟฟ้าพลังงานแสงอาทิตย์เพื่อการเพาะเลี้ยงสัตว์น้ำที่ใหญ่ที่สุดในเมืองไถหนาน ด้วยกำลังการผลิตรวมรวม 10.90 เมกะวัตต์ จะสร้างรายได้ต่อปีประมาณ 69.07 ล้านดอลลาร์ไต้หวัน  หรือคิดเป็นเงิน 78.08 ล้านบาท